Visą informaciją apie variklinės alyvos klampumą galite surasti Automobilių inžinierių asociacijos sudarytoje SAE klasifikacijoje, pateiktoje ant alyvos pakuotės. Ji nurodo variklio alyvos klampumą skirtingomis sąlygomis: esant žemai ar aukštai temperatūrai, žiemą ar vasarą.
Alyvos klampumo esant žemai temperatūrai klasifikaciją sudaro skaičius ir raidė „W“, reiškianti „žiema“ (angl. „winter“) – pavyzdžiui, „0W“. Ši klasifikacija nurodo, iki kokios neigiamos temperatūros variklio alyva gali lengvai cirkuliuoti, pavyzdžiui, „SAE 0W“ išlieka taki iki -40 °C. Kuo didesnis skaičius, tuo alyva yra klampesnė.
Alyvos klampumo esant aukštai temperatūrai klasifikaciją sudaro tik skaičius. Jis nusako, kaip greitai variklio alyva cirkuliuoja esant 100 °C temperatūrai, t. y. kokia skysta ji yra.
Dauguma šiuolaikinių variklinių alyvų yra pritaikytos naudoti visais metų laikais, t. y. universalios arba kelių klasifikacijos klasių savybes atitinkančios alyvos.